CELEX: 62020TA0730
Language: hu
Date: 2022-03-23 00:00:00
Title: T-730/20. sz. ügy: A Törvényszék 2022. március 23-i ítélete – ON kontra Bizottság (Közszolgálat – Szerződéses alkalmazottak – Díjazás – Külföldi munkavégzési támogatás – A személyzeti szabályzat VII. melléklete 4. cikke (1) bekezdésének a) pontja – Visszaható hatályú megtagadás – A jogalap nélkül kifizetett összeg visszakövetelése – A személyzeti szabályzat 85. cikke – Megsemmisítés iránti és kártérítési kereset)

2022.5.16.   
            
            
               HU
            
            
               Az Európai Unió Hivatalos Lapja
            
            
               C 198/38
            
         
      A Törvényszék 2022. március 23-i ítélete – ON kontra Bizottság
      (T-730/20. sz. ügy) (1)
      
      (Közszolgálat - Szerződéses alkalmazottak - Díjazás - Külföldi munkavégzési támogatás - A személyzeti szabályzat VII. melléklete 4. cikke (1) bekezdésének a) pontja - Visszaható hatályú megtagadás - A jogalap nélkül kifizetett összeg visszakövetelése - A személyzeti szabályzat 85. cikke - Megsemmisítés iránti és kártérítési kereset)
      (2022/C 198/54)
      Az eljárás nyelve: francia
      
         Felek
      
      
         Felperes: ON (képviselő: N. de Montigny ügyvéd)
      
         Alperes: Európai Bizottság (képviselők: T. Bohr és A.-C. Simon meghatalmazottak)
      
         Az ügy tárgya
      
      Az EUMSZ 270. cikken alapuló keresetében a felperes egyrészt azt kéri, hogy a Törvényszék semmisítse meg az Európai Bizottság 2020. március 12-i azon határozatát, amely a felperes felvétele óta neki tévesen folyósított külföldi munkavégzési támogatás miatt jogalap nélkül kifizetett összeg visszakövetelése címén elrendelte 38 897,39 euró visszatérítését, másrészt pedig azon kár megtérítését kéri, amely őt e kifizetési hiba Bizottság általi késedelmes kiigazítása miatt érte.
      
         Az ítélet rendelkező része
      
      
                  1)
               
               
                  A Törvényszék a keresetet elutasítja.
               
            
                  2)
               
               
                  A Törvényszék ON-t kötelezi a költségek viselésére.
               
            
         (1)  HL C 44., 2021.2.8.